《秋夜登阊门城楼》
明代·张本

月白三吴晚，风清八月秋。
芙蓉照江国，蟋蟀上城楼。
海思飞云乱，乡心落叶愁。
忽闻黄鹤笛，清夜重淹留。

作者简介：（1367—1431）明山东东阿人，字致中。洪武中以国子生为江都知县。燕王兵至扬州，迎降，升知府。累进刑部侍郎。宣德初为南京兵部尚书。廉介有执持，时号穷张。尚刻少恕，录汉王高煦党，胁从者多不免。